महिलाओं ने श्याम के भजनों पर नृत्य कर खेली होली
श्रीमालीब्राह्मण समाज महिला मंडल द्वारा बुधवार को आम्लेश्वर महादेव मंदिर में फागोत्सव महोत्सव का आयोजन किया गया। मंडल की अध्यक्ष सुरेंद्र जोशी ने बताया कि कार्यक्रम को लेकर समाज की महिलाओं ने भगवान को रिझाने वाले श्याम संग खेलों होली, आज ब्रज में होली रे रसिया, मैं तो होली खेलूं रे इन सांवरिया रे संग जैसे कई भजनों का गायन कर जम कर नृत्य किया। साथ ही कई महिलाओं ने जम कर फूलों की होली भी खेली।
इस मौके पर मोनिका जोशी, अनिता त्रिवेदी, दिव्या दवे, रजनी व्यास, वीणा दवे, लीला देवी, प्रेमकांता नाग, मंगला दवे, निशा दवे, नयना व्यास, सुरेखा दवे, संतोष दवे, जयश्री जोशी सहित समाज की कई महिलाएं मौजूद रही। इसी तरह पालीवाल समाज महिला मंडल की ओर से को समाज भवन में फागोत्सव का आयोजन किया गया। मंडल की सचिव भगवती पालीवाल ने बताया कि कार्यक्रम के दौरान महिलाओं ने कर्णप्रिय भजनों की प्रस्तुति देकर जमकर नृत्य किया। इस दौरान कई महिलाओं द्वारा श्री कृष्ण- राधा की झांकी सजाई गई। इस मौके पर कौशल्या पालीवाल, कमला पालीवाल, रमा पालीवाल, शोभा पालीवाल, प्रीति पालीवाल सहित कई महिलाओं ने भाग लिया।
पाली. श्रीमाली समाज की ओर से अमलेश्वर मंदिर में फागोत्सव का कार्यक्रम रखा गया। फोटो| भास्कर
hin_Deva hin_Deva hin_Deva bho_Deva